Badri Teymourtash

Badri Teymourtash (persieraz: بدریموان‎; Machhad, Iran, 1911-1995) Irango lehen emakume odontologoa zen; herrialdean, "odontologiagintzaren ama" deitzen zioten.

 Biografia 
1911n jaio zen, Machhaden, eragin handiko familia irandar batean, eta Pahlavi dinastian Irango bigarren figura politiko eragingarrientzat jotzen den Abdolhossein Teymourtashen arreba zen. 1920ko hamarkadaren amaieran Belgikara bidali zuten, eta, bertan, Odontologia Eskolan matrikulatu zen.

Graduatu ondoren, Kongo Belgikarrera misio humanitarioetara joatea pentsatu zuen. Hala ere, bere anaia Abdolhossein Teymourtāshen ezbeharrak, 1932an, Iranera itzultzera behartu zuen, non zortzi urtez etxeko atxiloaldian eta bere anaiaren familiarekin erbesteratuta bizi izan zen Khorasanetik urrun zeuden domeinuetan. 1941ean, Reza Chahek abdikatu ondoren, amnistia orokor batek preso politikoen askatasuna ahalbidetu zuen. Ondoren Machhad-era joan zen, eta odontologo gisa lan egin zuen.

1965ean, Mashhadeko Medikuntza Zientzien Unibertsitateko Odontologia Eskola sortu zuen, Esmael Sondoozirekin batera. 

1989an erretiratua, 1995ean hil zen. Mashadeko Santutegi Sakratuan (Sahne Azadi) lurperatuta dago.

 Omenaldia 
Mashhadeko Medikuntza Zientzien Unibertsitateko Odontologia Eskolako liburutegiak bere izena darama.

 Erreferentziak 

 Kanpo estekak 

Kategoria:1995eko heriotzak
Kategoria:1908ko jaiotzak
Kategoria:Odontologoak
Kategoria:Irandarrak
Kategoria:Irango emakumeak
Kategoria:Emakume odontologoak